Després de caminar una bona estona arribem a la cabana dels esparvers, apte per passar-hi la nit, tot i que molta gent es confon i es pensa que la primera barraca aterrada que hi ha als plans és la cabana. En realitat la cabana està més amunt i permet còmodament l'estança d'almenys 5 persones. Una mica més enllà hi ha una altra cabanya mig en ruïna que permetria passar la nit a un parell de persones més. Nosaltres caminem seguint el GR-11, per pujar a la dreta, a la vertical de l'aresta de la Muga, direcció a l'estany de Montmalús. Hi arribem amb la tarda que ens cau al damunt, així com quatre gotes que no ens arriben a mullar. Allà coincidim amb tres pescadors francesos, dolguts per la derrota francesa al Mundial de Sud Àfrica...